**I.Svätojurská, akciová spoločnosť, Na pažiti 4E, 900 21 Svätý Jur**

**Správa**

**o stave spoločnosti, jej hospodárení a podnikateľských aktivitách v roku 2017**

**a podnikateľský plán na rok 2018**

**Predkladá: Predstavenstvo I.Svätojurskej, a. s.**

**máj 2018**

**Úvodné slovo predstavenstva**

I.Svätojurská , a.s. v roku 2017, v druhom roku platnosti PSoL 2016/2025 začala plynule hospodáriť na lesnom majetku ktorý spravuje, keďže prvý rok platnosti PSoL bol poznačený dokončovaním plánu a schvaľovacími konaniami Okresného úradu, ktoré boli ukončené na majetku Mesta Svätý Jur v decembri 2016 a v januári 2017 na majetkoch pozemkových spoločenstiev Rača a Vajnory.

Popri konsolidácií hospodárenia na lesných majetkoch bolo úlohou našej spoločnosti vykonať výber dodávateľov stavebných prác pre realizáciu rekonštrukcie horárne Biely kríž a opravu cesty Svätý Jur – Fangle, ako prístupovej cesty k lesným pozemkom zo sídla spoločnosti.

Nezanedbateľnými úlohami pre rok 2017 pre spoločnosť boli opravy spevnených plôch v areáli bývalého PD, kde bolo potrebné vytvoriť ďalšie parkovacie miesta pre nákladné a dodávkové autá a taktiež bolo nutné vykonať opravu brány, oplotenia a zabezpečiť priestor areálu kamerovým systémom.

V priestoroch okolo horárne Biely kríž bola začatá realizácia plánovaných prác na vybudovaní oddychovaného a rekreačného areálu pre mládež (školy, škôlky) ako aj pre návštevníkov nášho lesa. Je naším záujmom v roku 2018 až 2019 dobudovať tento priestor do stavu plnohodnotného využívania na účely lesnej pedagogiky a oddychu.

Predstavenstvo v roku 2017 vypracovalo systém navýšenia platov pre zamestnancov spoločnosti s účinnosťou od roku 2018 s nutnosťou udržať pracovníkov, hlavne lesných robotníkov a administratívu, na pracovných pozíciách.

Ako hlavný dôvod bola situácia, že po roku 2010 pre zníženie ťažby po kalamite boli platy zmrazené a tento stav pretrvával do roku 2017.

**Lesné hospodárstvo**

Hospodárenie v lesoch ako náš hlavný predmet podnikania bolo v roku 2017 zamerané na dorovnanie ťažbových možností pre jednotlivé subjekty - jedna desatina etátu ročne, ktorých lesy naša spoločnosť obhospodaruje. V prvom roku platnosti nebolo možné vykonávať ťažbové práce v urbároch (Rača, Vajnory) a ťažba sa vykonávala na majetku Mesta Svätý Jur. V roku 2017 bola ponížená na majetku Mesta Svätý Jur a v urbároch sme dvojročnou ťažbou vyrovnali schodok za rok 2016. Tento systém je dôležité udržať pre ekonomiku spoločnosti, aby bola ťažba vykonávaná vždy 1/10 etátu – desaťročného plánu.

Celkovo sme vyťažili v roku 2017 – 7234 m3 drevnej hmoty – z toho kalamity 2192 m3.

Rozdelenie ťažby podľa vlastníckych vzťahov :

- ťažba na majetku Mesta Svätý Jur 4417 m3 z toho kalamita 1419 m3

- ťažba na majetku PS Vajnory 1582 m3 z toho kalamita 616 m3

- ťažba na majetku PS Rača 1235 m3 z toho kalamita 157 m3

Vyťaženú lesnú hmotu sme v roku 2017 priebežne odbytovali v rámci výroby tak, že sa nám žiadne drevo neznehodnotilo. K 31.12.2017 bolo na sklade v lese 146,56 m3 drevnej hmoty a na sklade vlastných výrobkov 1,08 m3. Toto množstvo je bežné, ktoré sa prenáša z výroby na ďalší mesiac k odbytovaniu.

Platobná disciplína odberateľov surového dreva a výrobkov z dreva, ako aj odberateľov našich služieb bola v zmluvnej dobe splatnosti a za rok 2017 neevidujeme žiadne pohľadávky.

Tržby za surové drevo sme zvýšili z plánovaných 195.000,- € na 263.866,82 €. Je to navýšenie o 68.866,82 €, čo sa aj premietlo do vyšších nákladov na ťažbu a odvoz dreva z plánovaných 15.000,- € na 31.190,68 €. Poklesol nám predaj palivového dreva z plánovaných tržieb 20.000,- € na 8.004,53 € a taktiež kálaného dreva z plánovaných 100.000,- € na 83.006,62 €. Spolu nám poklesli výnosy z týchto výrobkov z dreva o 28.988,85 €, čo sme však vykryli predajom surového dreva.

Tržby za predaj surového dreva boli zvýšené hlavne úmyselnou ťažbou v obnovovaných porastoch, kde sme vymanipulovali väčšie množstvo kvalitných sortimentov a zvýšenou ťažbou v urbároch, kde prevláda ťažba duba, pri ktorej je väčšia predajná cena v kvalitatívnej triede I.- III.STN .

Hlavnými odberateľmi drevnej hmoty boli aj v roku 2017 naši dlhodobí obchodní partneri MONDEX, Hirjak Hardwood, Ducompt, Di Mihálik, JOP, Víno Matyšák, Káhostav.

**Lesopestovné práce**

V roku 2017 sme zalesnili umelou obnovou 15.200 kusov sadeníc ako opakované zalesňovanie pre vylepšovanie holín po kalamite z roku 2010.

Z dôvodu nedostatku pracovníkov na účely aj lesopestobných prác sme sa zapojili do programu: „Šanca na zamestnanie pre BSK - Úrad práce, sociálnych vecí a rodiny Pezinok“.

Na tieto účely sme dostali z Úradu práce, sociálnych vecí a rodiny Pezinok sumu 14.422,89 €.

Ostatné pestobné práce podľa jednotlivých vlastníckych celkov:

- Mesto Svätý Jur - prečistky 16,59 ha

- vyžínanie 1,70 ha

- prirodzené zmladenie 6,37 ha

- umelé zalesňovanie / opakované/ 2,80 ha

- PS Vajnory - prečistky 0,80 ha

- PS Rača - prirodzené zmladenie 1,45 ha

V roku 2017 sme zalesňovacie práce vykonali vlastnými zamestnancami.

**Služby**

Orez stromov, výrub krov, kosenie, mulčovanie, preprava, čistenie plôch pod líniovými stavbami. Z plánovaných 80.000,-€ sme za tieto práce utŕžili 42.642,54 €.

Pokles vznikol z dôvodu, že SEPS (čistenie ochranného pásma pod elektrovodom) nám oneskorene vyhotovil zmluvu na tieto práce pre rok 2017 a datoval ju do marca 2018, tým nám vzniká časový posun a fakturácia sa presúva do roku 2018. Pre vysvetlenie je nasledovná tabuľka, na ktorej vidno časové posuny od roku 2016.

Zmluva  2016 – 93.585,38 €

- vyplatené zo zmluvy 2016 – 75.989,08 €

Zmluva 2017 – 32.356,52 €

- doplatené zo zmluvy z 2016 - 17.305,81 €

- vyplatené zo zmluvy 2017 - 6.694,64 €

Zmluva 2018 predpoklad 30.000,- €

- vyplatené zo zmluvy 2017 – 24.583,25 €

- predpokladaná tržba zo zmluvy 2018 – 30.000,-€

**Zimná údržba**

Zima 2017 bola mierne nad priemerom z plánovaných 25.000,- € sme utŕžili 29.140,51 €. Navýšenie tržieb bolo z časti zapríčinené zvýšením cien zimnej údržby v jeseni 2017 pre zimu 2017 - 2018. Štandardne máme zazmluvnených rovnakých záujemcov ako v roku 2016.

**Areál bývalého PD a nájom priestorov**

V roku 2017 sme zmodernizovali areál bývalého PD. Doplnili sme monitorovanie areálu o ďalšie štyri kamery, opravili sme spevnené plochy – časť vybrúsením starého betónu a vyasfaltovaním a časť zámkovou dlažbou. Tým sme vytvorili ďalších 13 miest na parkovanie dodávok. Tiež sme opravili veľkú bránu, ktorú sme vybavili elektrickým otváraním na diaľkové ovládanie, čím sa zamedzilo celodenné sprístupnenie areálu cudzími osobami, pretože sa brána sama zatvára.

V areáli pravidelne kosíme zelené plochy, zametáme a zabezpečujeme zimnú údržbu.

Z plánovaných 12.000,- € sme utŕžili za nájom priestorov a poskytnutie služieb v areáli bývalého PD 14.061,11 €. Na opravu spevnených plôch sme mali dotáciu od mesta 19.500,- €. Oprava a asfaltovanie nás stálo 4.968,- € - realizovala firma Swietelsky a vybudovanie zámkovej dlažby 14.411,69 € realizovala firma Hollstav. Oprava brány 2.670,- € a kamerový systém stál 1.506,- €.

**Zberný dvor**

Od mája 2016 prevádzkujeme pre Mesto Svätý Jur dočasné zariadenie odpadov (BIO odpad, drobný stavebný odpad, objemový odpad, drevný odpad, jedlé oleje a čiastočne papier, plasty a sklo).

V roku 2017 sme túto činnosť už vykonávali na veľmi kvalitnej úrovni a po kolaudácii nových priestorov v opravenej hale areáli bývalého PD sme podpísali zmluvu v novembri 2017 účinnú od 1.1.2018 s Mestom Svätý Jur na nové priestory miesta na zber odpadov. Dodatkom k rozhodnutiu Okresného úradu v Pezinku máme od decembra 2017 túto prevádzku schválenú a rozšírenú o ďalšie druhy odpadov – opotrebované pneumatiky, olejové filtre, viacvrstvové kombinované materiály na báze lepenky, textílie, kyseliny, zásady, pesticídy, žiarivky a iný odpad obsahujúci ortuť, vyhradené zariadenie obsahujúce chlórfluórované uhľovodíky, batérie a akumulátory, vyradené elektrické a elektronické zariadenia, kovy.

Za služby spojené s touto činnosťou sme utŕžili v roku 2017 sumu 9.689,24 €.

**Rekonštrukcia horárne Biely kríž a oprava cesty Fangle .**

V roku 2017 sme po vydaní stavebného povolenia začali s výberom zhotoviteľa na kompletnú rekonštrukciu horárne Biely kríž. Zákazku získala firma Hollstav za cenu 282.000,- €. Túto sumu nám Mesto Svätý Jur ako vlastník nehnuteľnosti garantuje refundovať formou dotácie. V cene nie sú zahrnuté finančné prostriedky na stavebný dozor, spevnené plochy, oplotenie a taktiež na hospodárske budovy v areáli horárne. Tieto náklady, ktoré boli vynaložené v roku 2017, financovala I.Svätojurská, a. s.

V roku 2017 boli zrealizované práce firmou Hollstav na rekonštrukcii horárne v sume 66.641,34€ a I.Svätojurská, a. s. financovala stavebný dozor v sume 5.000,- € a výber stavebnej firmy na realizáciu diela 1.500,- €.

Pri realizácie prác na oddychovej zóne v areáli horárne Biely kríž sme opravili senník a zlikvidovali staré oplotenie záhrady v sume nákladov 2.500,- €.

Naša spoločnosť sa zamerala na opravu prístupovej cesty zo sídla spoločnosti k lesným pozemkom ktoré spravujeme: Svätý Jur – Fangle a jej časti – asfaltová časť.

Po výbere – súťaži o zhotoviteľa diela vyhrala firma Swietelsky, ktorá nám ešte pred začatím prác vypovedala zmluvu a bolo nutné vykonať opakovanú súťaž, z ktorej vyšiel úspešný uchádzač – Jaroslav Brejcha za sumu 75.184,90 €. V tejto sume nie sú zahrnuté náklady na stavebný dozor 1.000,-€ a režijné náklady 431,52 €.

Z týchto položiek nám Mesto Svätý Jur financovalo formou dotácie 76.616,42 €.

Počas realizácie opravných prác na ceste bolo potrebné neplánovane vyčistiť hydromelioračný kanál, čo stálo našu spoločnosť 2.000,- € a doasfaltovať časť cesty od križovatky podjazd po výjazd na hlavnú cestu v sume 9.000,- €. Opravu cesty sme úspešne ukončili v septembri 2017.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | |  | Prehľad plnenia rozpočtu za rok 2017 | | | |  |  |  | |  |  |  |  |  |  |  |  | | Náklady | Plán | Skutočnosť |  |  |  |  |  | | Kancelárske potr., rekl.predmety | 1 300,00 € | 2 092,09 € |  | Výnosy | Plán | Skutočnosť |  | | PHM | 14 000,00 € | 15 624,09 € |  | Tržby za drevo | 195 000,00 € | 263 866,82 € |  | | Opravy vo vlastnej réžii – ND | 20 000,00 € | 16 768,53 € |  | Predaj paliva | 20 000,00 € | 8 004,53 € |  | | Posypový materiál | 10 000,00 € | 9 935,50 € |  | Samovýroba | 4 000,00 € | 3 332,50 € |  | | Palety | 2 000,00 € | 3 252,41 € |  | Stojky | 1 000,00 € | 162,50 € |  | | Pracovné náradie | 5 000,00 € | 5 834,68 € |  | Predaj kálaného dreva | 100 000,00 € | 83 006,62 € |  | | Materiál na lesné práce | 1 000,00 € | 3 206,04 € |  | Nájom priestorov | 6 500,00 € | 3 840,00 € |  | | Energie: elektrina, voda, plyn | 4 000,00 € | 2 825,76 € |  | Zimná údržba | 25 000,00 € | 29 140,51 € |  | | Opravy áut,strojov,ostatné | 11 000,00 € | 5 556,41 € |  | Tržby Areál PD | 12 000,00 € | 14 061,11 € |  | | Reprefond | 1 000,00 € | 1 000,20 € |  | Tržby Zberný dvor | 8 000,00 € | 9 689,24 € |  | | Právne služby | 5 000,00 € | 5 597,35 € |  | Služby | 80 000,00 € | 42 642,54 € |  | | Koncesionárske poplatky | 250,00 € | 226,96 € |  | Dotácie z Úradu práce | 21 000,00 € | 14 422,89 € |  | | Učtovníctvo externé | 6 000,00 € | 6 053,30 € |  | Dotácie z Mesta Sv.Jur | 0,00 € | 96 116,42 € | \*\* | | Ochrana bezpečnosť práce | 1 000,00 € | 600,00 € |  | Sklad -zmena stavu | 100,00 € | 1 552,30 € |  | | Vydávanie novín | 4 000,00 € | 3 720,00 € |  | Ostatné prev.výnosy | 3 500,00 € | 5 595,32 € |  | | Telekomunikačné služby | 1 500,00 € | 1 049,25 € |  | Ostatné finanč.výnosy | 0,00 € | 4,23 € |  | | Nájom – mesto | 35 000,00 € | 35 733,94 € |  | SPOLU | 476 100,00 € | 575 437,53 € |  | | Nájom - Urbár Rača | 14 000,00 € | 14 000,00 € |  |  |  |  |  | | Nájom - Urbár Vajnory | 7 500,00 € | 7 500,00 € |  |  |  |  |  | | Ťažba,odvoz dreva, lesné služby | 15 000,00 € | 31 190,68 € |  |  |  |  |  | | OLH | 10 000,00 € | 10 116,00 € |  |  |  |  |  | | Kalánie, služby na výrobky | 11 000,00 € | 10 324,15 € |  |  |  |  |  | | ostatné služby | 10 000,00 € | 6 431,97 € |  |  |  |  |  | | Mzdy a odvody | 220 000,00 € | 221 621,61 € |  |  |  |  |  | | Sociálny fond | 1 000,00 € | 630,90 € |  |  | plán | skutočnosť |  | | Ochranné pomôcky | 2 000,00 € | 2 269,20 € |  | Výnosy | 476 100,00 € | 575 437,53 € |  | | Stravné lístky | 5 000,00 € | 6 508,46 € |  | Náklady | 464 600,00 € | 567 932,26 € |  | | Nápoje | 200,00 € | 285,87 € |  | Rozdiel | 11 500,00 € | 7 505,27 € |  | | Školenia + lekárske posudky | 1 500,00 € | 726,37 € |  |  |  |  |  | | Náhrada PN,odstupné, ostatné... | 1 500,00 € | 1 803,18 € |  |  |  |  |  | | Daň z motorových vozidiel | 1 500,00 € | 1 311,05 € |  | \* odmeny predstavenstva zo zisku 6 300,-€ | |  |  | | Daň z nehnuteľností | 2 000,00 € | 1 538,92 € |  |  |  |  |  | | Ostatné dane - kolky, odpad,... | 500,00 € | 692,00 € |  | \*\* dotácie od Mesta Svätý Jur: | |  |  | | Poistné–budova,stroje,podnikanie | 1 700,00 € | 1 624,17 € |  |  |  |  |  | | Členské | 400,00 € | 314,00 € |  | - spevnená plocha v areáli bývalého PD 19 500,- € | | |  | | Odpisy HIM | 18 100,00 € | 18 245,00 € |  | - komunikácia 76 616,42 € | |  |  | | Bankové poplatky | 150,00 € | 66,40 € |  |  |  |  |  | | Ostatné náklady | 500,00 € | 209,29 € |  | - rekonštrukcia horárne Biely kríž 66 641,34 € | | |  | | Splatná daň z príjmu | 1 000,00 € | 2 885,58 € |  | nie je v rozpočte -technické zhodnotenie | |  |  | | Odmeny predstavenstvo | 0,00 € | 0,00 € |  |  |  |  |  | | Čisteine lúk, priepustov | 7 000,00 € | 11 100,00 € |  |  |  |  |  | | Areál PD | 11 000,00 € | 20 451,11 € |  |  |  |  |  | | Zbený dvor | 0,00 € | 393,42 € |  |  |  |  |  | | Oprava prístupovej cesty | 0,00 € | 76 616,42 € |  |  |  |  |  | |  |  |  |  |  |  |  |  | | SPOLU | 464 600,00 € | 567 932,26 € |  |  |  |  |  | |  | | | |  |  |
| Výsledky podnikania  S Ú V A H A   (v €)   |  |  |  | | --- | --- | --- | |  | K 31.12.2016 | K 31.12.2017 | | Aktíva | 391 280 | 502 474 | | Neobežný majetok | 292 607 | 371 247 | | Dlhodobý nehmotný majetok | 0 | 0 | | Dlhodobý hmotný majetok | 292 607 | 371 247 | | Dlhodobý finančný majetok | 0 | 0 | | Obežný majetok | 97 269 | 129 713 | | Zásoby | 4 474 | 8 091 | | Krátkodobé pohľadávky | 20 069 | 45 930 | | Finančné účty | 72 726 | 75 692 | | Časové rozlíšenie aktív | 1 404 | 1 514 | | Pasíva | 391 280 | 502 474 | | Vlastné imanie | 337 188 | 338 393 | | Základné imanie | 290 126 | 290 126 | | Ostatné kapitálové fondy | 0 | 0 | | Zákonné rezervné fondy | 0 | 0 | | HV minulých rokov | 8 320 | 40 762 | | HV bežného obdobia | 38 742 | 7 505 | | Záväzky | 35 435 | 64 391 | | Rezervy | 7 383 | 7 484 | | Dlhodobé záväzky | 283 | 338 | | Krátkodobé záväzky | 27 769 | 56 569 | | Úvery | 0 | 0 | | Časové rozlíšenie pasív | 18 657 | 99 690 | | Výkaz ziskov a strát (v €) |  |  | | Výnosy z hosp. činnosti spolu | 474 015 | 575 433 | | Tržby z predaja tovaru | 0 | 0 | | Tržby z predaja vlastných výrobkov | 313 523 | 358 373 | | Tržby z predaja služieb | 150 752 | 99 373 | | Zmena stavu zásob | 43 | 1 552 | | Tržby z predaja dlhodobého majetku a materiálu | 1 772 | 341 | | Ostatné výnosy z hospodárskej činnosti | 7 925 | 115 794 | | Náklady na hosp. činnosť spolu | 434 193 | 564 924 | | Náklady na predaný tovar | 0 | 0 | | Spotreba materiálu a energie | 69 215 | 63 339 | | Služby | 131 202 | 243 861 | | Osobné náklady | 211 139 | 233 846 | | Dane a poplatky | 2 363 | 3 542 | | Odpisy | 18 347 | 18 245 | | Ostatné náklady na hosp. činnosť | 1 927 | 2 091 | | Výsledok hospod. z hosp.činnosti | 39 822 | 10 509 | | Finančné výnosy | 0 | 4 | | Finančné náklady | 120 | 122 | | Výsledok hospod. z finančnej činnosti | -120 | -118 | | HV účtovné obdobie pred zdanením | 39 702 | 10 391 | | Daň z príjmu | 960 | 2 886 | | HV za účtovné obdobie po zdanení | 38 742 | 7 505 | |  |  |  |  |  |  |

**Podnikateľský plán na rok 2018**

**Lesné hospodárstvo**

V roku 2018 plánujeme vyťažiť celkovo 7029 m3 drevnej hmoty.

Plán ťažby dreva podľa lesného majetku:

Majetok výchovná ťažba obnovná ťažba celkom

- Mesto Svätý Jur 1608 m3 4116 m3 5724 m3

- PS Rača 220 m3 1085 m3  1305 m3

- PS Vajnory 0 m3 0 m3 0 m3

Ťažba dreva na majetku Mesta Svätý Jur je v limite 1/10 etátu, na majetku PS Rača je zvýšená o 470 m3 z dôvodu, že v roku 2017 padla kalamita po vykonaní úmyselnej ťažby na majetku PS Vajnory a týmto množstvom sme naplnili predpokladanú plánovanú ťažbu na majetku PS Rača pre rok 2017. Z tohto dôvodu sme na majetku PS Vajnory úmyselnú ťažbu pre rok 2018 neplánovali. Tým sa vyrovná hospodárenie a pre rok 2019 na majetkoch PS bude tiež vykonávaná ťažba v množstve 1/10 etátu.

Výnosy za predaj dreva sú plánované pre rok 2018 - 372.000,- €.

V zalesňovacích prácach plánujeme na lesnom majetku Mesta Svätý Jur zalesniť plochy po kalamite z roku 2010 množstvom 5500 kusov sadeníc.

Na majetku PS Vajnory zalesníme v roku 2018 – 1500 kusov sadeníc na holine, ktorá vznikla po kalamite z roku 2017.

Na majetku PS Rača nie je potrebné zalesňovať umelo.

V ostatných pestovných prácach vykonáme 17,20 ha prečistiek.

**Kálané drevo, palivové drevo**

Kálané drevo budeme vyrábať z prebierok do 50 rokov, ktorých máme v pláne vykonať v roku 2018 – 600 m3, čo je asi 1000 prm. Výrobu v lese vykonáme našimi zamestnancami, čo nám zníži náklady na ťažbu dodávateľsky a zvýši sa nám podiel vlákninového dreva, z ktorého sme v roku 2017 tieto výrobky vyrábali.

Opatrenia sú výsledkom hľadania zdrojov na vykrytie zvýšenia mzdových fondov, ktoré sú navýšené pre rok 2018 o 20.000,- €. Tiež sme k 1.1.2018 zvýšili cenník hlavne vlákniny, paliva a kálaného dreva. Pre rok 2018 počítame utŕžiť spolu

70.000,- € za palivo a kálané drevo.

**Služby - zemné práce, práce pri orezávaní stromov a výrube krov, doprava .**

V roku 2018 sa budeme naďalej uchádzať o práce pri údržbe ochranného pásma elektrovodu, ktoré vykonávame pre spoločnosť SEPS. V predbežnej ponuke by sa malo jednať o práce v objeme cca 30.000 €.

Z roku 2017 nám ostávajú zazmluvnené práce v sume 24.500,- €

Tiež budeme takéto služby vykonávať pre Mesto Svätý Jur, ako aj pre záujemcov z radov občanov – fyzické osoby. Za tieto práce plánujeme v rozpočte utŕžiť celkovo

66.000,- €.

**Zberný dvor**

V roku 2018plánujeme na tento účel prijať pracovníka na plný úväzok z dôvodu vykonávania tejto činnosti od 1.1.2018 už v nových priestoroch a s ďalšími druhmi odpadov, na ktoré máme vydané rozhodnutie Okresného úradu.

Na náklady pracovníka máme dotáciu od Mesta Svätý Jur v sume 13.800,- €. Za túto činnosť spojenú s obsluhou zberného dvora (doprava + predaj drevného odpadu) plánujeme prijať do rozpočtu 10.000, -€.

**Areál bývalého poľnohospodárskeho družstva**

V modernizácií areálu bývalého PD pokračujeme údržbou haly, ktorá slúžila v roku 2016 až 2017 dočasne pre účely zberného miesta a tiež na kálanie dreva.

Túto halu je nutné vybaviť dažďovými zvodmi a opraviť omietky zo severnej strany, pre tento účel sme vyčlenili 2.000,0- € v rozpočte. Príjem z areálu bývalého PD pre rok 2018 máme naplánovaných 15.000,- €.

**Rekonštrukcia horárne Biely kríž**

V roku 2018 plánujeme dobudovať a skolaudovať budovu horárne v sume 220.000,- € a pokračovať v oprave spevnených plôch, oplotenia, oprave hospodárskych budov a prístrešku na drevo ako aj s areálom záhrady, kde dobudujeme oddychovú zónu. Na tento účel sme vyčlenili v rozpočte 45.000,- €.

**Zimná údržba**

Z tejto činnosti máme naplánovaný príjem pre rok 2018 – 25.000,- €.

Pohotovosť plánujeme zazmluvniť na obdobie zima 2018 - 2019 s rovnakými subjektmi ako sme mali v roku 2017 - 2018.

|  |  |  |  |  |  |
| --- | --- | --- | --- | --- | --- |
|  | **Plán rozpočtu na rok 2018** | | |  |  |
|  |  |  |  |  |  |
| **Náklady** | **Plán** |  |  |  |  |
| Tlačivá a kancelárske potreby | 2 000,00 € |  | **Výnosy** | **Plán** |  |
| PHM | 15 000,00 € |  | Tržby za drevo | 372 000,00 € |  |
| Opravy vo vlastnej réžii – ND | 16 000,00 € |  | Predaj paliva | 15 000,00 € |  |
| Posypový materiál | 8 000,00 € |  | Samovýroba | 5 000,00 € |  |
| Palety | 3 000,00 € |  | Stojky | 500,00 € |  |
| Pracovné náradie | 6 000,00 € |  | Predaj kálaného dreva | 55 000,00 € |  |
| Materiál na lesné práce | 3 000,00 € |  | Nájom priestorov | 5 500,00 € |  |
| Energie: elektrina, voda | 3 500,00 € |  | Zimná údržba | 25 000,00 € |  |
| Opravy áut,strojov,ostatné | 5 500,00 € |  | Služby | 66 000,00 € |  |
| Reprefond | 1 000,00 € |  | Dotácie z Úradu práce | 3 000,00 € |  |
| Právne služby | 5 500,00 € |  | Dotácie Mesto | 13 800,00 € | \*\* |
| Koncesionárske poplatky | 200,00 € |  | Sklad -zmena stavu | 1 500,00 € |  |
| Učtovníctvo externé | 6 000,00 € |  | Ostatné prev.výnosy | 5 000,00 € |  |
| Ochrana bezpečnosť práce | 600,00 € |  | Areál PD | 15 000,00 € |  |
| vydávanie novín | 4 000,00 € |  | Zberný dvor | 10 000,00 € |  |
| Telekomunikačné služby | 1 000,00 € |  | **SPOLU** | **592 300,00 €** |  |
| Nájom – mesto | 35 700,00 € |  |  |  |  |
| Nájom – Urbár Rača | 14 000,00 € |  |  |  |  |
| Nájom - Urbár Vajnory | 7 500,00 € |  |  |  |  |
| Ťažba a odvoz dreva | 90 000,00 € |  |  |  |  |
| OLH | 10 000,00 € |  |  |  |  |
| Kalánie, služby na výrobky | 10 000,00 € |  |  |  |  |
| ostatné služby | 6 000,00 € |  |  |  |  |
| Mzdy a odvody | 240 000,00 € |  |  |  |  |
| Sociálny fond | 600,00 € |  |  |  |  |
| ochranné pomôcky | 2 000,00 € |  | **Výnosy** | **592 300,00 €** |  |
| Stravné lístky | 6 500,00 € |  | **Náklady** | **583 200,00 €** |  |
| Nápoje | 300,00 € |  | **Rozdiel** | **9 100,00 €** |  |
| Školenia + lekárske posudky | 700,00 € |  |  |  |  |
| Náhrada PN,odstupné, ostatné... | 1 500,00 € |  |  |  |  |
| Daň z motorových vozidiel | 1 300,00 € |  | \* Odmeny predstavenstvo zo zisku cca 6.000.- € | | |
| Daň z nehnuteľností | 1 500,00 € |  |  |  |  |
| Ostatné dane - kolky, odpad,... | 500,00 € |  | \*\* Dotácie od Mesta Svätý Jur: - plat robotníka na zbernom dvore 13.800 € | |  |
| Poistné–budova,stroje,podnikanie | 1 700,00 € |  | - rekonštrukcia Horárne Biely Kríž 220.000,- € | | |
| Členské | 400,00 € |  | nie je v rozpočte technické zhodnotenie | |  |
| Odpisy HIM | 22 000,00 € |  |  |  |  |
| Bankové poplatky | 100,00 € |  |  |  |  |
| Ostatné náklady | 200,00 € |  |  |  |  |
| Splatná daň z príjmu | 2 000,00 € |  |  |  |  |
| Odmeny predstavenstvo | 0 € | \* |  |  |  |
| Čistenie priepustov | 1 000,00 € |  |  |  |  |
| Areál PD | 2 000,00 € |  |  |  |  |
| Zberný dvor | 400,00 € |  |  |  |  |
| Biely kríž | 45 000,00 € |  |  |  |  |
| **SPOLU** | **583 200,00 €** |  |  |  |  |

**Záverečné slovo predstavenstva**

Vážené valné zhromaždenie

I.Svätojurská, akciová spoločnosť v roku 2017 vyvinula veľké úsilie pri oprave, rekonštrukcii majetku Mesta Svätý Jur, ktorý má spoločnosť v dlhodobom prenájme.

Popri svojej bežnej činnosti, ako je spravovanie a obhospodarovanie lesného majetku, zimnej údržbe, ponuke služieb, výborne zvládla aj úlohy nad rámec obvyklej

činnosti.

I.Svätojurská, a.s. hospodárila v roku 2017 s účtovným ziskom 7.505,27 € pri výške odpisov HIM 18.245,- €.

Spoločnosť poskytovala kvalitné služby a výrobky a naďalej sa vie presadiť na trhu, čo prispieva k dobrému menu spoločnosti. Všetky odborné lesné práce boli vykonané kvalitne a zodpovedne.

Predstavenstvo konštatuje, že činnosť I.Svätojurskej, a.s. je na dobrej profesionálnej úrovni, spoločnosť hospodári efektívne a výsledky hospodárenia sú pozitívne.

Na základe predloženej správy odporúčame valnému zhromaždeniu odsúhlasiť výsledky hospodárenia v roku 2017 a podnikateľský plán na rok 2018.

Vo Svätom Jure, dňa 22.mája 2018

Predstavenstvo I.Svätojurskej, a.s.

...................................................................

Grančič Marián, predseda predstavenstva

***Správa***

***Dozornej rady I.Svätojurskej, akciovej spoločnosti za rok 2017***

***Dozorná rada predkladá valnému zhromaždeniu v zmysle zákona Správu Dozornej rady za rok 2017***

***HODNOTENIE činnosti SPOLOČNOSTI A PREDSTAVENSTVA***

*Dozorná rada hodnotí činnosť spoločnosti a predstavenstva za rok 2017 pozitívne, účel, pre ktorý bola spoločnosť zriadená, sa stále napĺňa a celkovo je aj prínosom pre akcionára. Mestský majetok, ktorým spoločnosť disponuje, je spravovaný a udržiavaný zodpovedne a v zmysle platnej legislatívy. Hospodárenie spoločnosti je ziskové, čo dáva predpoklad aj pre ďalší rozvoj spoločnosti.*

***HOSPODÁRSKY VÝSLEDOK***

*I.Svätojurská, a.s. skončila hospodárenie v roku 2017 so ziskom 7 505,27 €. Na účtoch spoločnosti bolo ku dňu 31.12.2017 celkom 73 559,73 €, v  pokladni hotovosť 622,11 €.*

*Záväzky spoločnosti k 31.12.2017 predstavujú mzdy zamestnancov 9 510,00 € a odvody zamestnancov 10 399,69 € a daňové záväzky 13 559,00 € za december 2017, splatné v januári 2018.*

*Záväzky z obchodného styku tiež splatné v januári 2018 sú vo výške 22 972,70 €. Pohľadávky spoločnosti z obchodného styku sú vo výške 24 892,21 €, splatné v januári 2018.*

*Výsledky hospodárenia svedčia o zodpovednej práci predstavenstva spoločnosti aj jej riaditeľa, čo dáva záruky do budúcnosti.*

***Celkové hodnotenie:***

*Dozorná rada konštatuje, že podnikateľská činnosť spoločnosti je v súlade s právnymi predpismi, jej stanovami a pokynmi valného zhromaždenia. Odporúčame, aby predstavenstvo spoločnosti pokračovalo v doterajšom úsilí. Dozorná rada sa taktiež stotožňuje s podnikateľským plánom pre rok 2018.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Prof. PhDr. František Gahér, CS*c.

predseda Dozornej rady